## Pravilnik o uvjetima kojima mora udovoljavati operator aerodroma za izdavanje te način izdavanja svjedodžbe o sposobnosti - certifikata aerodroma

### NN 16/2005 (2.2.2005.), Pravilnik o uvjetima kojima mora udovoljavati operator aerodroma za izdavanje te način izdavanja svjedodžbe o sposobnosti - certifikata aerodroma

# MINISTARSTVO MORA, TURIZMA, PROMETA I RAZVITKA

281

Na
temelju članka 157. točke 8. Zakona o zračnom prometu (»Narodne novine«, broj
132/98 i 178/04), ministar mora, turizma, prometa i razvitka donosi

## PRAVILNIK

### o uvjetima kojima mora udovoljavati operator aerodroma za izdavanje te naČin izdavanja svjedodŽbe o sposobnosti – certifikata aerodroma

I.
OPĆE ODREDBE

Članak 1.

Ovim Pravilnikom propisuju se uvjeti kojima mora
udovoljavati operator aerodroma za izdavanje te način izdavanja svjedodž­be o
sposobnosti – certifikata aerodroma (u daljnjem tekstu: certifikat aerodroma).

II.
CERTIFICIRANJE AERODROMA

Obveznost
certificiranja aerodroma

Članak
2.

Certifikat
aerodroma moraju imati aerodromi namijenjeni za javnu uporabu i oni koji su
namijenjeni za prihvat i otpremu:

–
zrakoplova najveće dopuštene uzletne mase veće od 2 730 kg,

–
zrakoplova najveće dopuštene uzletne mase manje od 2 730 kg kojima se obavlja
javni zračni prijevoz ili se koriste za školovanje letačkog osoblja.

Uvjeti
za izdavanje certifikata aerodroma

Članak
3.

(1)
Zahtjev za izdavanje certifikata aerodroma, operator aerodroma podnosi
Ministarstvu mora, turizma, prometa i razvitka (u daljnjem tekstu:
Ministarstvo).

(2) Uz
zahtjev iz stavka 1. ovoga članka podnosi se:

–
Aerodromski priručnik (u dva primjerka),

– dokaz
da uprava aerodroma posjeduje višegodišnje iskustvo u zrakoplovnoj djelatnosti
(C.V. – životopis).

Izdavanje
certifikata aerodroma

Članak
4.

(1)
Operatoru aerodroma koji podnese dokaze o ispunjavanju uvjeta za pružanje
usluga u zračnom prometu na aerodromu na siguran način, Ministarstvo izdaje
certifikat aerodroma.

(2)
Izgled i sadržaj certifikata aerodroma tiskan je u Dodatku 1. ovoga Pravilnika
i čini njegov sastavni dio.

Valjanost
certifikata aerodroma

Članak
5.

(1) Certifikat aerodroma izdaje se na neograničeno
vrijeme s tim da operator aerodroma mora kontinuirano udovoljavati uvjetima pod
kojima je certifikat aerodroma izdan.

(2) Ako operator aerodroma prestane udovoljavati nekim
od uvjeta pod kojim je certifikat aerodroma izdan, Ministarstvo može oduzeti
certifikat aerodroma.

Izmjena
izdanog certifikata aerodroma

Članak
6.

Imatelj
certifikata aerodroma dužan je izvijestiti Ministarstvo o svakoj nastaloj
promjeni bilo kojeg od uvjeta na temelju kojih je certifikat aerodroma izdan, a
osobito:

– o promjeni vlasničke strukture aerodroma;

– o promjeni uprave aerodroma;

– o promjeni operatora aerodroma;

– o promjeni granica aerodroma.

Prijenos
certifikata aerodroma

Članak
7.

Ministarstvo
može odobriti prijenos certifikata aerodroma na novog operatora aerodroma ako:

– postojeći operator aerodroma, koji posjeduje
valjani certifikat aerodroma, najmanje šest (6) mjeseci prije prestanka rada, u
pisanom obliku izvijesti Ministarstvo da će prestati obavljati svoju
djelatnost;

–
postojeći operator aerodroma u pisanom obliku izvijesti Ministarstvo tko je
novi operator aerodroma;

– novi
operator aerodroma najmanje šest (6) mjeseci prije prestanka rada postojećeg
operatora aerodroma u pisanom obliku zatraži da Ministarstvo prenese na njega
postojeći certifikat aerodroma;

– novi
operator aerodroma ispuni sve uvjete za izdavanje certifikata aerodroma
propisane ovim Pravilnikom.

Prijenos
privremenog certifikata aerodroma

Članak
8.

(1)
Ministarstvo može odobriti prijenos privremenog certifikata aerodroma na novog
operatora aerodroma.

(2) Na
prijenos privremenog certifikata aerodroma odgova­ra­juće se primjenjuju
odredbe članka 7. ovoga Pravilnika.

(3)
Izgled i sadržaj privremenog certifikata aerodroma tiskan je u Dodatku 2. ovoga
Pravilnika i čini njegov sastavni dio.

III.
AERODROMSKI PRIRUČNIK

Izrada
Aerodromskog priručnika

Članak
9.

(1)
Operator aerodroma mora imati Aerodromski priručnik kojim će se propisati način
obavljanja svih poslova koje obavlja operator aerodroma ili pravna osoba s
kojom je operator aerodroma sklopio ugovor o obavljanju pojedinih poslova na
aerodromu.

(2)
Aerodromski priručnik iz stavka 1. ovoga članka mora:

– biti
ovjeren od odgovorne osobe operatora aerodroma,

– biti
u obliku i formatu za jednostavnu promjenu,

– imati
sustav za utvrđivanje aktualnog stanja (upisivanje revizija) i

– biti
izrađen na način koji će omogućiti jednostavan postupak izrade i recenzije u
postupku odobravanja.

Smještaj
Aerodromskog priručnika

Članak 10.

Operator
aerodroma mora osigurati da se primjerci odobrenog Aerodromskog priručnika i
certifikata aerodroma nalaze:

– kod
Ministarstva,

– kod
operatora aerodroma i

– u
sjedištu operatora aerodroma ukoliko operator operira i drugim aerodromom izvan
svog sjedišta.

Sadržaj
Aerodromskog priručnika

Članak
11.

Aerodromski
priručnik mora sadržavati:

1. Opće
odredbe;

2.
Podatke o položaju aerodroma;

3.
Podatke o aerodromu, koji se objavljuju u Zborniku zrakoplovnih informacija
Republike Hrvatske (AIP), a specificirani su u ICAO priručniku Aeronautical
information service manula Doc. 8126;

4.
Operativne procedure na aerodromu i sigurnosne mjere;

4.1.
Postupak objavljivanja promjena (NOTAM) svih rele­van­tnih pokazatelja koji se
odnose na sigurnost zračnog prometa na aerodromu,

4.2.
Propisane postupke za pristup operativnim površinama (Movement Area),

4.3.
Propisane postupke za slučaj izvanrednog događaja na aerodromu (Emergency
Plan),

4.4.
Propisane postupke o radu spasilačko-vatrogasne službe,

4.5.
Propisan postupak kontrole operativnih površina i površina bez prepreka od
strane operatora aerodroma,

4.6.
Propisane postupke za kontrolu horizontalne i vertikalne signalizacije te
sustava svjetlosne signalizacije na aerodromu,

4.7.
Propisane postupke za održavanje objekata, opreme i instalacija na aerodromu,

4.8.
Propisane sigurnosne postupke tijekom izvođenja radova na i oko operativnih
površina,

4.9.
Upravljanje postupcima na stajanci (Apron Management),

4.10. Upravljanje sigurnošću na stajanci (Apron
Safety Management),

4.11. Propisane postupke za kretanje vozila na i
okolo operativnih površina,

4.12. Propisane postupke zaštite zrakoplova od ptica
i drugih životinja na području aerodroma te popis opreme za zaštitu aerodroma
od ptica i drugih životinja,

4.13. Karta prepreka u prostoru s obzirom na
kategoriju prilaza zrakoplova aerodromu (karta u skladu s Aneksom 14), te
praćenje i evidentiranje svih promjena,

4.14. Propisan način uklanjanja onesposobljenog zrakoplova
s operativnih površina te popis opreme za uklanjanje onesposob­ljenih
zrakoplova,

4.15. Propisan način za sigurno rukovanje,
skladištenje i prijevoz opasnih tvari,

4.16. Propisane postupke u slučaju smanjene
vidljivosti,

4.17. Propisane postupke za zaštitu radara i drugih
navigacijskih uređaja na aerodromu;

5. Podatke o Upravi aerodroma i sustavu upravljanja
sigur­nošću;

5.1. Uprava aerodroma (shema organizacijske
strukture, popis rukovodećeg osoblja),

5.2.
Propisan način sustava upravljanja sigurnošću (Safety Management System).

Izmjene
i dopune Aerodromskog priručnika

Članak
12.

(1)
Operator aerodroma koji posjeduje certifikat aerodroma mora osigurati da
Aerodromski priručnik uvijek sadržava točne informacije na način da sve
promjene žurno uvede u Aerodromski priručnik.

(2)
Operator aerodroma mora ishoditi suglasnost Ministarstva za sve promjene
(izmjene i/ili dopune) Aerodromskog priručnika kako bi iste bile valjane.

Prihvaćanje
Aerodromskog priručnika

Članak
13.

Ministarstvo
će odobriti Aerodromski priručnik i sve njegove promjene (izmjene i/ili dopune)
pod uvjetom da su ispunjeni svi uvjeti predviđeni ovim Pravilnikom.

IV.
OBVEZE OPERATORA AERODROMA

Članak
14.

Operator
aerodroma koji je imatelj certifikata aerodroma du­žan je:

–
omogućiti ovlaštenim osobama nadležnih ministarstava pris­tup aerodromu u svrhu
provođenja nadzora nad provedbom zaštitnih i sigurnosnih mjera na aerodromu;

– obavljati prihvat i otpremu zrakoplova, te
omogućiti boravak zrakoplova na aerodromu,

– obavljati prihvat i otpremu putnika, prtljage,
robe, stvari i pošte,

– imati u radnom odnosu stručno osoblje u procesu
prihvata i otpreme putnika, prtljage, robe, stvari i pošte i održavanja
operativnih površina aerodroma;

– utvrditi da svi subjekti na aerodromu u
aktivnostima koje se odnose na letenje i opsluživanje zrakoplova, putnika,
prtljage, robe, stvari i pošte udovoljavaju zahtjevima koji u pogledu
sigurnosti vrijede za operatora aerodroma,

– propisati da svi subjekti na aerodromu surađuju u
provođenju sigurnosti i sigurne uporabe aerodroma uz promptno izvješćivanje
svake nesreće, ozbiljne nezgode ili pogrešaka koje se odnose na sigurnost,

– osigurati primjenu preporuka i standarda iz ICAO
doc. Aneks 14;

– utvrditi provedbu vlastitih sigurnosnih pregleda i
izvješ­ćivanja;

– utvrditi provedbu posebnih pregleda, kad za to
postoje opravdani razlozi koji se odnose na sigurnost zračnog prometa;

– otkloniti sve prepreke s površine aerodroma koje
mogu predstavljati opasnost za sigurnost zračnog prometa;

– objaviti sve informacije bitne za sigurnost zračnog
prometa kao i upozorenja u slučaju opasnosti (promjene u AIP publikacijama,
planirane promjene aerodromskih sredstava, opreme, nivoa usluga, moguće
prepreke, opasnosti i neuobičajene uvjete na operativnim površinama).

V.
IZUZEĆA

Članak
15.

(1)
Operator aerodroma može podnijeti zahtjev za izdavanje certifikata aerodroma i
ako nisu ispunjeni pojedini propisani uvje­ti, čije ispunjenje nema utjecaj na
sigurnost zračnog prometa. Aeronautičkom studijom, koja se prilaže uz zahtjev,
operator aerodroma mora dokazati da uvjet koji nije ispunjen ne utječe na
sigurnost zračnog prometa.

(2) Nakon provedenog postupka Ministarstvo može, ako
je to u javnom interesu, odobriti odgovarajuća izuzeća odnosno izdati odgovarajući
certifikat aerodroma, na poleđini kojega mora biti opisano odstupanje od
standarda ili preporučene prakse.

(3)
Ukoliko se u postupku utvrdi da je nedostatak otklonjiv Ministarstvo će izdati
privremeni certifikat aerodroma s valja­nošću:

– do 2 godine za novoizgrađeni aerodrom

– do 5
godina za aerodrom koji je bio u uporabi prije donošenja ovoga Pravilnika.

VI.  PRIJELAZNE I ZAVRŠNE ODREDBE

Članak
16.

Operatori
aerodroma iz članka 2. ovoga Pravilnika dužni su u roku od 6 (šest) mjeseci od
dana stupanja na snagu ovoga Pravilnika ishoditi certifikat aerodroma.

Članak
17.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-01/05-02/7
Urbroj: 530-09-05-1
Zagreb, 19. siječnja 2005.

Ministar
mora, turizma, prometa i razvitka
**Bo****židar** **Kalmeta****, dipl****. ing****.,** v. r.

if !supportEmptyParas endif

if !supportEmptyParas endif

if !supportEmptyParas endif

DODATAK 1.

![]()

if !supportEmptyParas endif

REPUBLIKA
HRVATSKA

MINISTARSTVO MORA, TURIZMA,
PROMETA I
RAZVITKA

Na temelju članka 81.a Zakona o zračnom prometu (»Narod­ne
novine«, broj 132/98 i 178/04) i članka 4. Pravilnika o uvjetima kojima mora
udovoljavati operator aerodroma za izdavanje te način izdavanja svjedodžbe o
sposobnosti – certifikata aerodroma (»Narodne novine«, broj 16/04), nakon što
je utvrđeno da su ispunjeni propisani uvjeti, Ministarstvo mora, turizma,
prometa i razvitka izdaje

**SVJEDODŽBU
O SPOSOBNOSTI
CERTIFIKATA AERODROMA**

Broj: *000*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

operator aerodroma

Namjena aerodroma:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

         \_\_\_\_\_\_\_\_\_\_\_\_\_\_\_\_\_                                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_

           Datum izdavanja                                                      Ministar mora, turizma,

                                                                                            prometa i razvitka

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

DODATAK 2.

![]()

if !supportEmptyParas endif

REPUBLIKA
HRVATSKA

MINISTARSTVO MORA, TURIZMA,
PROMETA I
RAZVITKA

Na temelju članka 81.a Zakona o zračnom prometu (»Narod­ne
novine«, broj 132/98 i 178/04) i članka 8. Pravilnika o uvjetima kojima mora
udovoljavati operator aerodroma za izdavanje te način izdavanja svjedodžbe o
sposobnosti – certifikata aerodroma (»Narodne novine«, broj 16/04), nakon što
je utvrđeno da su ispunjeni propisani uvjeti, Ministarstvo mora, turizma,
prometa i razvitka izdaje

PRIVREMENU

SVJEDODŽBU
O SPOSOBNOSTI CERTIFIKATA AERODROMA
if !supportLineBreakNewLine
endif

Broj: *000*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

operator aerodroma

Namjena aerodroma:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

Valjanost do:

if !supportEmptyParas endif

            \_\_\_\_\_\_\_\_\_\_\_\_\_\_\_\_\_                           \_\_\_\_\_\_\_\_\_\_\_\_\_\_\_\_\_\_\_\_\_\_\_\_

              Datum izdavanja                                       Ministar mora, turizma,

                                                                                prometa i razvitka

if !supportEmptyParas endif

if !supportEmptyParas endif

Pravilnik, NN 16/2005-281